KTK SØGER NY JUNIORLEDER

KTK har i det seneste år haft vokseværk. Medlemstallet er steget, og i efteråret hyrede klubben en fuldtidsansat cheftræner. Nu har klubben brug for en ny juniorleder.

Har du lyst til at hjælpe KTK med at fastholde den positive udvikling, og vil du gerne yde dit bidrag til, at KTK hele tiden er på vej mod at blive en endnu bedre tennisklub?

Læs nedenstående beskrivelse af ansvarsområder og arbejdsopgaver og kontakt bestyrelsen på ktk@tennis.dk for at høre meget mere.

Kom og vær med!

Med venlig hilsen, KTK

*Beskrivelse af ansvarsområder og arbejdsopgaver:*

Juniorlederen har det overordnede ansvar for koordinering af og kommunikation omkring udvalgets områder og opgaver samt deltagelse i bestyrelsesmøder (ca. 8-10 om året).

Juniorlederen kan i en vis grad støtte sig op ad sine udvalgsmedlemmer, der hver især står for visse områder/opgaver/aktiviteter, samt uddelegere opgaver til cheftræneren og kontoret i samarbejde og koordination med de øvrige udvalg.

Ansvarsområder og arbejdsopgaver for nuværende aktiviteter:

* Bestyrelsesmøder og bestyrelseskorrespondance
	+ Deltagelse i møder og (mail)korrespondance med bestyrelsen
	+ Visionsarbejde og politik for juniorområdet og klubben
* Juniortræning
	+ Lede og koordinere trænerstaben i samarbejde med andre udvalg og cheftræneren, som endeligt skal godkende ansættelse af nye trænere
	+ Ansvar for koordinering af træningsplanlægning inkl. tilmeldinger og oprettelse af træningshold i bookingsystem, stå til rådighed for spørgsmål omkring træning
* Fastholdelse og rekruttering af medlemmer
	+ Kommunikation med eksisterende og potentielle medlemmer og medlemmer, der ønsker prøvemedlemskab
* Turneringsdeltagelse hold
	+ Kommunikere omkring holddeltagelse og holdoprettelse, tilmelding til turneringen, booke baner til kampene, organisere og støtte holdkaptajner og svare på spørgsmål fra deltagere
* Aktiviteter
	+ Igangsætte og koordinere aktiviteter med andre organisatorer/udvalgsmedlemmer, kommunikere omkring og booke baner til aktiviteter og koordinere med trænere